ଉହାନରେ ୧୪ହଜାର କରୋନା ଭାଇରସ୍ ଆକ୍ରାନ୍ତଙ୍କ ମୃତ୍ୟୁ ! ସାଟେଲାଇଟ୍ ଚିତ୍ରରୁ ଭୟଙ୍କର ସ୍ଥିତିର ସଙ୍କେତ - Prameya News7\nଉହାନରେ ୧୪ହଜାର କରୋନା ଭାଇରସ୍ ଆକ୍ରାନ୍ତଙ୍କ ମୃତ୍ୟୁ ! ସାଟେଲାଇଟ୍ ଚିତ୍ରରୁ ଭୟଙ୍କର ସ୍ଥିତିର ସଙ୍କେତ\nନୂଆଦିଲ୍ଲୀ ୧୧।୨ଃ ସାରା ବିଶ୍ବରେ କରୋନା ଭାଇରସ୍ ରେ ୪୩,୦୯୮ ଲୋକ ସଂକ୍ରମିତ ହୋଇଥିବା ବେଳେ ୧୦୧୮ଜଣଙ୍କର ମୃତ୍ୟୁ ହୋଇସାରିଲାଣି । ମୋଟ୍ ସଂକ୍ରମିତ ଲୋକଙ୍କ ମଧ୍ୟରୁ ୪୦,୧୭୧ ଲୋକ କେବଳ ଚୀନ୍ ରେ ସଂକ୍ରମିତ ହୋଇଛନ୍ତି । ଚୀନ୍ ରେ ଏପର୍ଯ୍ୟନ୍ତ କରୋନା ଭାଇରସ୍ ରେ ମୃତ୍ୟୁ ସଂଖ୍ୟା ୯୦୮ରେ ପହଞ୍ଚିଲାଣି । ଏବେ ଏଭଳି ଚିତ୍ର ସାମ୍ନାକୁ ଆସିଛି ଯେ ଯାହା ଆଶ୍ଚର୍ଯ୍ୟ କରିଦେବ । ଚୀନ୍ ସରକାର ମୃତକଙ୍କ ସଂଖ୍ୟା ଲୁଚାଇବାକୁ ମୃତଦେହକୁ ଜଳାଇ ଦେଉଥିବାର ସାଟେଲାଇଟ୍ ଚିତ୍ରରୁ ସଂକେତ ମିଳୁଛି । ଶବ ଜଳାଇବା ଦ୍ବାରା ଅଧିକ ମାତ୍ରାରେ ସଲଫର ଡାଇଅକ୍ସାଇଡ୍ ଗ୍ୟାସ୍ ନିର୍ଗତ ହୋଇଥାଏ । ଚୀନ୍ ରେ ଶବ ଜଳାଯିବାର ପରମ୍ପରା ନଥିବାରୁ ଏହା ଅଧିକ ଆଶ୍ଚର୍ଯ୍ୟ କରୁଛି ।\nଉହାନର କିଛି ସାଟେଲାଇଟ୍ ଫଟୋ ଏବେ ସାମ୍ନାକୁ ଆସିଛି । ଯେଉଁଥିରେ ଦେଖିବାକୁ ମିଳିଛି ଯେ, ସହର ଉପରେ ନିଆଁର ବଡ ଆସ୍ତରଣ ଭଳି କିଛି ଚିତ୍ର ଦେଖାଯାଉଛି । ଏଥିରୁ ଜଣାପଡୁଛି ଯେ, ଅଧିକ ମାତ୍ରାରେ ସଲଫର ଡାଇଅକ୍ସାଇଡ୍ ଗ୍ୟାସ୍ ନିର୍ଗତ ହେଉଛି ।\nସାରା ବିଶ୍ବର ବୈଜ୍ଞାନିକଙ୍କ ଅନୁସାରେ ଏଭଳି ଅଧିକ ସଲଫର ଡାଇଅକ୍ସାଇଡ୍ ଗ୍ୟାସ୍ ସେତେବେଳେ ନିର୍ଗତ ହୋଇଥାଏ ଯେତେବେଳେ ମେଡିକାଲର ଆବର୍ଜନା ଜଳାଯାଇଥାଏ ଅଥବା ଲୋକଙ୍କ ଶବ ଜଳାଯାଇଥାଏ । ଚୀନ୍ ରେ କିଛି ସୋସିଆଲ ମିଡିଆରେ ମଧ୍ୟ ସହର ବାହାରେ ଶବ ଜଳାଯାଉଥିବାର ଖବର ବ୍ୟାପିବାରେ ଲାଗିଛି ।\nଉହାନରେ ସଲଫର ଡାଇଅକ୍ସାଇଡ୍ ର ସ୍ତର ୧୭୦୦ ୟୁଜି/କ୍ୟୁବିକ୍ ମିଟର ରହିଛି । ଯାହା କ୍ଷତିକାରର ସ୍ତରର ୨୧ ଗୁଣ ଅଧିକ । ୮୦ ୟୁଜି/କ୍ୟୁବିକ୍ ମିଟର କ୍ଷତିକାରର ସ୍ତର ବୋଲି ଧରାଯାଏ । ଉହାନ ଭଳି ଚୋଙ୍ଗାକ୍ବିଙ୍ଗରର ମଧ୍ୟ ରହିଛି । ସେଠାରେ ମଧ୍ୟ କରୋନା ବ୍ୟାପିବାରେ ଲାଗିଛି । ବିଶେଷଜ୍ଞଙ୍କ ଅନୁସାରେ ଏଭଳି ସଲଫର ଡାଇଅକ୍ସାଇଡ୍ ଗ୍ୟାସ୍ ନିର୍ଗତ ହେବାର କାରଣ ହେଉଛି ପ୍ରାୟ ୧୪ହଜାର ଶବ ଜଳାଯାଇଛି ।\nଏକ ଗବେଷଣାରୁ ଜଣାପଡିଛି ଯେ, ଯଦି କରୋନା ଭାଇରସ୍ ଏହିଭଳି ଭାବେ ବ୍ୟାପେ ତେବେ ଫେବୃଆରୀ ମାସ ଶେଷ ହେବା ବେଳକୁ ସହରର ପ୍ରାୟ ୫ଲକ୍ଷ ଲୋକ ଏଥିରେ ସଂକ୍ରମିତ ହୋଇଯିବେ ।
